תל אביב,‏01.08.2011

מספרנו: \_\_\_\_\_\_\_\_\_\_

לכבוד

**חברה לביטוח בע"מ** **מבלי לפגוע בזכויות**

מחלקת נזקי גוף **לצרכי מו"מ בלבד**

רח'

א.ג.נ.,

**הנדון:**  **אירוע מיום: XXXXXX**

**שם הנפגע: XXXX XXXXX ת"ז: XXXXX**

**מס' פוליסה 1: XXXXXX**

**מס' פוליסה 2: XXXXXX**

**הערה מקדמית:**

**נדגיש כי מכתב זה הינו לצרכי פשרה בלבד ואין להציגו או לחזור על האמור בו בפני כל ערכאה משפטית ו/או אחרת.**

משרדנו מייצג את מר משה כהן שבנדון.

**\*\*\* מצ"ב ייפוי כוח** **וסימונו כנספח א'**.

**עובדות המקרה**:

בפרק זה יש לפרט את השתלשלות האירועים.

**לדוגמא**:

1. מרשנו יליד XXXXX, בן 77 במועד התאונה, פנסיונר.
2. ביום XXXXXX יצא מרשנו לטיול מטעם מועדון XXX. במהלך הטיול הגיעו המטיילים וביניהם מרשנו, למושב XXX ונכנסו לתערוכה. כשנסתיימה התערוכה יצא מרשנו עם שאר המטיילים לחלק החיצוני של התערוכה וצפה בתמונות. בעודו מסתובב באולם התערוכה, נתקל בו מדריך הטיול ופגע במרשנו בעוצמה רבה. מרשנו נפל ארצה ונפגע באופן קשה בכל חלקי גופו. (להלן: "**התאונה**").
3. חברת הטיולים היא החברה המארגנת את הטיול, אשר היתה מבוטחת כל עת בפוליסה שמספרה **XXXXXX.** מבקרי מושב XXX מבוטחים גם הם בביטוח צד ג' כל זמן שהם נמצאים בשטח המושב, בפוליסה שמספרה XXXXXX**.**

**\*\*\* מצ"ב פוליסת הביטוח של חברת הטיולים ופוליסת הביטוח מושב XXX וסימונם כנספחים ב' ו- ג'.**

מתוקף הפוליסות ביחד וכל אחת לחוד, מבוטחת התאונה נשוא התביעה על ידכם.

1. מעוצמת הנפילה והכאבים, לא יכול היה מרשנו לזוז ממקומו והוא פונה לבית החולים XXX כאשר הוא סובל מכאבים בכל חלקי גופו ובעיקר בקרסול ובירך ימין.

כאן יש לצטט מתוך המסמכים הרפואיים הרלוונטיים המתארים את הפגיעה שנגרמה לניזוק.

**לדוגמא**:

1. בבית החולים XXX עבר מרשנו צילום של הקרסול. בסיכום שחרור נרשם: **"... צילום קרסול: שבר מצד שמאל..."** הומלץ למרשנו על טיפול ניתוחי אשר בוצע באותו היום.

\*\*\***מצ"ב מכתב סיכום רפואי - שחרור מיום XXXX מסומן כנספח ד'**

1. לאחר הניתוח, שוחרר מרשנו להמשך שיקום בבית החולים. סה"כ היה מאושפז כשבועיים במחלקת השיקום של בית החולים XXX.

\*\*\***מצ"ב סיכום שחרור רפואי מיום 27.04.15 מסומן כנספח ה'**.

יש להמשיך ולפרט את כל הטיפולים שעבר הלקוח כתוצאה מהאירועים - טיפולים שיקומיים; טיפולי פיזיותרפיה; טיפולי ריפוי בעיסוק וכד', זאת על בסיס החומר הרפואי הקיים. כדאי לצטט מתוך המסמכים הרפואיים, ציטוטים התומכים בכך שללקוח נגרם נזק משמעותי.

**לדוגמא**:

1. לאחר האירועים נשוא התביעה, נזקק מרשנו לטיפולי פיזיותרפיה, אותם עבר במסגרת בית החולים XXX. בסיכום טיפול הפיזיותרפיה נרשם כי מרשנו מתקשה במטלות יומיומיות ומומלצת עזרת מטפל (ציטוט מתוך החומר הרפואי: "...").

\*\*\***מצ"ב סיכום טיפול פיזיותרפיה מיום XXXXX מסומן כנספח ו'**.

1. לאחר שסיים את טיפולי הפיזיותרפיה במסגרת בית החולים, בעקבות המלצות הרופאים, המשיך מרשנו בטיפולי הפיזיותרפיה גם באופן פרטי, טיפולים הנמשכים עד היום.

\*\*\***מצ"ב סיכום המלצות הרופאים מיום XXXXX מסומן כנספח ז'**.

\*\*\***מצ"ב סיכום טיפולי הפיזיותרפיה וסימונם כנספח ח'**.

**מצבו הרפואי של מרשנו כיום**:

בפרק זה יש לתאר את מצבו של הלקוח כיום, בהתאם לחומר הרפואי, לתלונותיו ולעולה מחוות הדעת של המומחה מטעמנו.

**לדוגמא**:

1. מאז התאונה, למרות השיקום וטיפולי הפיזיותרפיה שעבר, סובל מרשנו מקושי רב בהליכה ונזקק לעזרה. כל הליכה כרוכה אצלו בכאבים וגורמת לו לסבל רב.
2. עובר לתאונה היה מרשנו אדם עצמאי בכל פעולות היומיום ועזר בפעולות משק הבית, כגון עריכת קניות וכד'. כיום אין ביכולתו של מרשנו לעשות את כל הפעולות שעשה בעבר והוא נאלץ להסתייע באשתו ובעזרתו של מטפל.

**נכות**:

בפרק זה יש לפרט את אחוזי הנכות כפי שנקבעו על ידי המומחה הרפואי מטעמנו.

**לדוגמא**:

1. מלוא התיעוד הרפואי המצוי ברשותנו הועבר למומחה רפואי מטעמנו, אשר בדק את מרשנו וקבע כי נכותו עומדת על **25%** לצמיתות, זאת בגין הנזק בקרסולו הגורם לו לקשיים בהתניידות, בהתאם לסעיף... לתקנות המל"ל.

**להלן נביא בפניכם את חישוב הפיצוי המגיע למרשנו בהתאם לראשי הנזק**:

בפרק זה יש לפרט את חישוב הנזק. בראשי הנזק הממוניים, כדאי לצרף כמה שיותר קבלות ו/או אסמכתאות בגין הוצאות לעבר שנגרמו ללקוח עקב האירועים. על מנת להעריך את הפיצוי בגין ראשי הנזק לעתיד, יש לבדוק את הסכומים שנפסקו בבתי משפט בתיקים דומים. כך גם לגבי ראשי נזק שאינם ממוניים כגון כאב וסבל, אשר מוערכים גם הם על פי הפסיקה.

**לדוגמא**:

1. **כאב וסבל**: מרשנו סובל עד היום סבל רב בגין הפגיעה שנגרמה לו. כתוצאה מהפגיעה השתנו חייו ללא היכר. כאמור, מרשנו היה מאושפז כשבועיים במחלקה שיקומית בבית החולים. מרשנו זכאי לפיצוי בגין הכאב והסבל שנגרמו לו. **לצרכי פשרה בלבד מוצע לפצות את מרשנו בסכום של 250,000 ₪**.
2. **הוצאות נסיעה לעבר ולעתיד**: עקב התאונה נגרמו למרשנו הוצאות רבת בגין נסיעות לטיפולים רפואיים ולבדיקות בבתי חולים. כמו כן, עתידות להיגרם למרשנו הוצאות רבות בגין נסיעות לטיפולים בעתיד. לצורכי פשרה בלבד מוצע לפצות את מרשתנו **בסכום של 10,000 ₪**.

\*\*\***מצ"ב קבלות חלקיות שנשתמרו בגין הוצאות נסיעה לטיפולים שונים, מסומנות כנספח ט'**.

1. **הוצאות רפואיות לעבר ולעתיד (מעבר לסל)**: עקב התאונה נדרש מרשנו להוצאות מרובות בגין תרופות, צילומים, ביקורות אצל מומחים וטיפולי פיזיותרפיה שנמשכים עד היום.

לצורכי פשרה בלבד מוצע לפצות את מרשתנו בגין ראש נזק זה **בסכום של 15,000 ₪**.

\*\*\***מצ"ב קבלות חלקיות שנשתמרו בגין הוצאות לטיפולים שונים, מסומנות כנספח י'**.

1. **פיצוי בגין עזרה וטיפול לעבר ולעתיד**: כאמור, עובר לתאונה היה מרשנו אדם עצמאי לחלוטין הפעיל בכל פעולות משק הבית. כתוצאה מהתאונה לא יכול היה מרשנו לתפקד ונזקק עד היום לעזרה בפעולות היומיום. כתוצאה מכך, נזקק לעזרה מוגברת מאשתו ואף מקבל כיום עזרה בשכר ממטפלת המגיעה למס' שעות שבועיות.

לצרכי פשרה בלבד, נעריך פיצוי בגין עזרת צד ג' בשכר בשיעור של 5 שעות שבועיות, בסך של 50 ₪ לשעה.

1. **הפיצוי לעבר**:

למשך שבועיים אשפוז - 1,500 ₪

מסיום האשפוז ועד היום משך 6 חודשים: לפי 2,500 ₪ לחודש: 15,000 ₪

סה"כ עזרת צד ג' לעבר: 16,500 ₪

\*\*\***מצ"ב קבלות חלקיות שנשתמרו בגין ההוצאות עבור עזרת המטפלת, מסומנות כנספח י"א**.

**הפיצוי לעתיד**:

מרשנו כבן 77. תוחלת חייו הינה עד לגיל 84. מ. היוון:120.8041

1,075 ₪ לחודש (לפי עזרה בת 5 שעות שבועיות בעלות של 50 ₪ לשעה) X 75.6813 (מ. היוון ל-7 שנים) = 81,357 ₪

**סה"כ עזרת צד ג' בעבר ולעתיד**: **97,857 ₪**.

1. להלן חישוב הנזקים שנגרמו למרשנו עקב התאונה:

כאב וסבל: 300,000 ₪

עזרת צד ג': 97,857 ₪

הוצאות רפואיות: 15,000 ₪

הוצאות נסיעה: 10,000 ₪

------------------- -----------

סה"כ: 372,857 ₪

על כל סכום יש להוסיף שכ"ט עו"ד ומע"מ.

1. נודה לכם על משלוח הצעתכם העניינית לסיום התיק בפשרה בהקדם. נבהיר כי ככל שלא יסתיים התיק בפשרה, תוגש תביעה לבית המשפט.
2. מובהר, כי אין באמור במכתב זה משום ויתור ו/או פגיעה ו/או גריעה מאי אילו מזכויות מרשנו, כפי שאין בהם כדי למצותן.
3. על מנת למנוע את הצורך לפנות לערכאות, **נודה על קבלת עמדתכם העניינית בהקדם האפשרי.**

בכבוד רב ובב"ח,

\_\_\_\_\_\_\_\_\_\_\_\_\_\_ **, עו"ד**