# בבית משפט השלום ת.א.

## ברמלה

בעניין:

**התובעים: 1. עזבון המנוח ישראל ישראלי, ז"ל, ת.ז. 0123456789**

**2. א. ישראלי, ת.ז. 0123456789**

**3. ב. ישראלי, ת.ז. 0123456789**

**4. ג. ישראלי, ת.ז 0123456789**

**5. ד. ישראלי, ת.ז 0123456789 (קטין)**

כולםמרח' ישראלי 1 ישוב ישראלי

ע"י ב"כ עוה"ד \_\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_, פתח תקוה \_\_\_\_\_\_\_\_

טל': 03-222222222 פקס: 03-111111111

### - נ ג ד -

**הנתבעת: ישראלית פלונית חברה לביטוח בע"מ**, **ח.פ 9876543210**

\_\_\_\_\_\_\_\_\_\_\_\_\_\_, תל אביב, \_\_\_\_\_\_\_\_\_\_\_\_\_\_

**מהות התביעה:** נזקי גוף, בהתאם לחוק הפיצויים ולנפגעי תאונות דרכים תשל"ה 1975.

**סכום התביעה:** בגבול סמכותו של בית המשפט הנכבד.

**כתב תביעה**

התובעים מתכבדים להגיש לבית המשפט נכבד זה את כתב תביעתם.

**כללי**

1. התובעים יהיו מיוצגים בתביעה זו ע"י ב"כ כמפורט לעיל וכתובתו למשלוח כתבי בית דין תהא במשרדו.
2. כל הטענות הנטענות בכתב תביעה זה נטענות במצטבר ו/או לחילופין ו/או משלימות זו את זו, הכול לפי הקשר העניין והדבק הדברים.
3. כל כותרות הסעיפים בכתב תביעה זה מובאות לנוחיות הקורא בלבד, ואין בהן כדי לגרוע ו/או לפגוע בטענות התובעים ו/או להוות כלי פרשנות.
4. כל נספחי כתב התביעה זה מצורפים אליו כחלק בלתי נפרד הימנו.

**הצדדים**

1. התובע 1, הינו עיזבון המנוח יליד 1961, אשר נפטר עקב תאונת דרכים עצמית בה היה מעורב בכל הזמנים הרלוונטיים לתביעה זו על ידי רכב מס' 00-000-00 (להלן: **"הרכב"**).
2. התובעת 2, ילידת 1965, הינה אשת המנוח, היורשת החוקית ואשר הייתה תלויה במנוח טרם פטירתו בטרם עת, לפרנסתה ולמחייתה וכן הייתה תלויה במנוח לעזרת צד ג', עזרה חריגה ומעבר לסביר לאור מצבה הרפואי ונכותה בשיעור 19%.
3. התובעת 3, ילידת 1992, הינה בתו של המנוח, אשר הייתה תלויה במנוח לפרנסתה ומחייתה, והייתה סמוכה על שוחלנו כאשר המנוח פרנס ותמך אותה מדי חודש בחודשו במשך כל השנים עד ליום מקרה התאונה כפי שיפורט בהמשך.
4. התובע 4, יליד 1996, הינו בנו של המנוח, אשר היה תלוי במנוח לפרנסתו ומחייתו, והיה סמוך על שולחנו כאשר המנוח פרנס ותמך אותו מדי חודש בחודשו במשך כל השנים עד ליום מקרה התאונה כפי שיפורט בהמשך.
5. התובע 5, יליד 2005, הינו בנו של המנוח, אשר היה תלוי במנוח לפרנסתו ומחייתו, והיה סמוך על שולחנו כאשר המנוח פרנס ותמך אותו מדי חודש בחודשו במשך כל השנים עד ליום מקרה התאונה כפי שיפורט בהמשך.
6. כתוצאה מהתאונה ובעקבותיה, איבדו תובעים 3-5 (הילדים) את שירותי המנוח בכל הנוגע לטיפול ולצרכי התובעת 2 וכן לצרכי ניהול משק הבית, כאשר כיום נאלצים הילדים לטפל ולהקדיש רבות לסיעוד וטיפול באימם (התובעת 2) וכן להוציא הוצאות נוספות לצרכים אלו ובשל מצבה הרפואי הקשה, כאשר עובר לתאונה, מילא המנוח שירותים אלו באופן מלא.

**רצ"ב העתק צו ירושה מסומן כנספח א' לכתב התביעה.**

**התשתית העובדתית**

1. בתאריך 0.0.14 בשעה 00:00 או בסמוך לכך, החל המנוח בנסיעתו למגרש חניית ביתו, במטרה להחליף בחניות הרכבים שבין רכב מהעבודה לרכבו הפרטי של המנוח.
2. תוך כדי ובמהלך הנסיעה הבחין בתקר באחד מגלגלי הרכב, יצא מהרכב במטרה להחליף את הגלגל, הגביה את הרכב באמצעות מגבה (ג'ק), ומסיבה שאינה ברורה קרס הרכב ומחץ את המנוח למוות (להלן: "**התאונה** '").

**רצ"ב העתק אישור משטרת ישראל בדבר אירוע התאונה מסומן כנספח ב' לכתב התביעה.**

1. התאונה אירעה עקב שימוש ברכב מנועי, והסבה לתובעים נזקים במובן חוק הפיצויים לנפגעי תאונות דרכים, התשל"ה – 1975 (להלן: "**החוק**"). לפיכך, הנתבעת מתוקף היותה מבטחת השימוש ברכב עפ"י דין, אחראית לפצות את התובעים על כל נזקיהם כתוצאה מהתאונה.

**רצ"ב העתק תעודת פטירה מסומן כנספח ג' לכתב התביעה.**

**רצ"ב העתק תעודת פראמדיק מסומן כנספח ד' לכתב התביעה.**

**רצ"ב העתק תעודת ביטוח חובה מסומן כנספח ה' לכתב התביעה.**

**רצ"ב העתק רישיון רכב מסומן כנספח ו' לכתב התביעה.**

**עובר לתאונה**

1. עובר לאירוע התאונה היה המנוח בעל נכות כללית בשיעור 93% רפואי ו - 100% אובדן כושר עבודה, אך תיפקד בצורה תקינה ועצמאית לחלוטין, דאג לפרנסת הבית במלואה כמפרנס יחיד ותמך וסעד את אשתו בגין מצבה הבריאותי הלקוי.

**רצ"ב העתק ממסמכי המל"ל מסומן כנספח ז' לכתב התביעה.**

1. המנוח חי מקצבאות המל"ל בסך 6,924 ש"ח בכל חודש בחודשו, וכן מעבודתו בחברת "חוות השקמים אחזקות בע"מ" בסך 1,970 ש"ח.
2. המנוח עבד בחברת "\_\_\_\_\_ \_\_\_\_\_ אחזקות בע"מ" במשך למעלה מ- 32 שנים בקביעות.
3. כמו כן המנוח עבד בעבודות "צדדיות" במסגרת עבודות פרטיות.
4. יודגש, כי התובעת 2 הינה חולת אפילפסיה ובעלת נכות כללית בשיעור 19%, כאשר איננה עובדת ואף איננה מקבלת קיצבאות. התובעת זכאית כתלויה במנוח לעזרת הזולת (עזרת צ"ג) שכן המנוח העניק עזרה וסיעוד מעבר לסביר ולמקובל בין בני משפחה והינה זכאית לפיצוי בגין אותה עזרה.

**רצ"ב העתק ממסמכי המל"ל לגבי תובעת 2 מסומן כנספח ח' לכתב התביעה.**

1. כבעל מסור ואוהב, דאג המנוח לכל צרכיה החומריים של התובעים. כפועל יוצא מכך, נתמכו ועתידים היו התובעים להיתמך על ידי המנוח והיו תלויים בו, בין במישרין על ידי קבלת כספים מידיו ובין בעקיפין על ידי שימוש בכספי משק הבית שהעמיד לרשותם המנוח.
2. המנוח העניק לתובעים שירותים רבים, בין היתר, עזרה בעבודות הבית לרבות עזרה באחזקת הבית הכוללת, כן עזרה בקניות, אוכל, חינוך, בריאות וכיו"ב (להלן: **"שירותי בעל ו/או "שירותי אב"**).
3. התובעים, התלויים במנוח, נותרו ללא מקור פרנסה עקב פטירתו של המנוח.
4. התובעים טוענים כי בחישוב נזקיהם, יש לקחת בחשבון את עליית השכר בארץ, האינפלציה, תוספת היוקר, התוספות השונות המתחייבות מהמצב במשק ותוספות השכר להן היה המנוח זכאי, לו המשיך בעבודתו.
5. כיום, ילדי המנוח (תובעים 3-5) נאלצים לעזור ולסעוד את התובעת 2 לבדם ולמעשה נבצרו מהם שירותי המנוח המתבטאים בין היתר בטיפול בתובעת 2.
6. המנוח היה עתיד להמשיך ולעבוד ועד הגיעו לגיל פרישה בגיל 67, אזי היה עתיד לזכאות פנסיונית על פי דין.
7. עקב פטירת המנוח בטרם עת, נפגעו זכויותיו וזכאותו לפנסיה.
8. המנוח הועסק כאב הבית במשך שנים בחברת \_\_\_\_\_ \_\_\_\_\_\_ אחזקות בע"מ ונהג להשתכר בסך 1,969 ₪ (ברוטו) לחודש בממוצע לרבות הטבות שעות נוספות וכמפורט בתלושי השכר, וכן מעבודות "צדדיות" בהן הרוויח סכום כסף נוסף.

**רצ"ב העתק מתלושי שכר של המנוח וטופס 106, טרם אירוע התאונה מסומן כנספח ט' לכתב התביעה.**

1. כמו כן ולאור מקצועו, עיסוקו וניסיונו הרב שנים והמוערך בתחום, היה צפוי המנוח, אלמלא התאונה, להמשיך לעבוד בתחומו במקצועו ובמקום עבודתו לאחר גיל הפרישה ומשך שנים רבות וכמקובל בענף זה.

**לאחר התאונה**

1. התובעת והתובע, התלויים במנוח, נותרו ללא מקור פרנסה עקב פטירתו של המנוח.
2. התובעים טוענים כי בחישוב נזקיהם יש לקחת בחשבון את עליית השכר בארץ, האינפלציה, תוספת היוקר, התוספות השונות המתחייבות מהמצב במשק, ותוספות השכר להן היה המנוח זכאי, לו המשיך בעבודתו.

**להלן פירוט הנזקים אשר נגרמו וייגרמו בעקבות התאונה ופטירת המנוח ואשר על הנתבעת לפצות את התובעים בגינם:**

**נזק מיוחד:**

1. התובעים נשאו בכל הקשור בהוצאות שהוצאו לצורך סידורי הלוויה, הוצאות קבורה בסך 2,422 ₪ מצבה בסך 450 ₪ והוצאות הכרוכות באבל לרבות ציוד וכיבוד, הוצאות צו ירושה וטקס אזכרה בסך 4,500 ₪ **ובסך הכל 7,372 ₪.**

**רצ"ב העתק קבלות בגין הוצאות קבורה, מצבה וצו ירושה, מסומן כנספח י' לכתב התביעה.**

1. אובדן השתכרות המנוח מיום פטירתו ועד מועד הגשת כתב התביעה, לרבות שעות נוספות והפסד זכויות זכאות פנסיונית כמפורט לעיל ובתלושי השכר הרצ"ב, אשר היה עתיד להשתכר במהלך אותם חודשים + קצבאות המל"ל + עבודות פרטיות, כ- 10,000 ₪ (ברוטו) לחודש בממוצע, **סך של 180,000 ₪.**
2. עזרת צד ג' לתובעת אשר הייתה תלויה במנוח והכל כמפורט לעיל, כאשר כעת ילדיה נאלצים לסעוד אותה חודש בחודשו, עזרה המוערכת בכ- 4,000 ₪ לחודש וסה"כ בגין אותם 18 חודשים מיום פטירת המנוח ועד הגשת התביעה **סך של 72,000 ₪.**
3. סה"כ נזקיהם המיוחדים של התובעים **מיום פטירת המנוח ועד מועד הגשת התביעה**, מוערכים **בסך של 259,372 ₪.**

**נזק כללי:**

1. התובעים 2-5, תובעים בתביעה זו כיורשי עיזבון המנוח וכתלויים בו הזכאים עפ"י ההלכה שנקבעה **בע"א 140/00 אטינגר נ' החברה לשיקום ופיתוח הרובע היהודי.**
2. אובדן יכולת השתכרותו של המנוח "בשנים האבודות" עד הגיעו לגיל 67, לרבות הפסד זכויות זכאות פנסיוניות והטבות.
3. אובדן שירותי אב ובעל - המנוח היה צפוי להמשיך לתמוך בתובעים עד סוף תוחלת חייו. עלות תמיכה זו יש להעריך בשווי כסף כאשר המנוח היה מטפל ועתיד להמשיך לטפל ולתמוך בתובעים, לרבות בתובעת 2 עד סוף תוחלת חייו.

1. אובדן שירותי תמיכה בתובעים 2-5 כתלוים במנוח למחייתם וכאמור לעיל.
2. התובעים זכאים לפיצוי בגין כאב וסבל המגיע עפ"י חוק לעזבונו של המנוח וכן לפיצוי בגין קיצור ו/או אובדן תוחלת חיים.
3. הפסד בגין הוצאות לטקסי אזכרה בעתיד.
4. כל נזק אחר כפי שיוכח בפני בית המשפט הנכבד.
5. לבית המשפט הנכבד הסמכות העניינית והמקומית לדון בתובענה, וזאת לאור נוכח מהותה, סכומה, מקום אירוע הנזק ומקום מגוריהם ו/או מקום עסקיה של הנתבעת.
6. אשר על כן מתבקש כב' ביהמ"ש הנכבד להזמין את הנתבעת לדין ולחייבה לשלם לתובעים את נזקיהם המיוחדים והכלליים כפי שיוכחו ובהתאם לשיקול דעת כב' ביהמ"ש בצירוף הפרשי הצמדה וריבית כחוק וכן שכ"ט עו"ד בצירוף מע"מ.

\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_, עו"ד

ב"כ התובעים