**תאריך חתימת כתב התביעה:**

**בבית המשפט השלום ת.א.**

**ב**

**בעניין:**

**התובעת: פלונית ת.ז.**

מרח' טלפון

ע"י ב"כ עוה"ד \_\_\_\_\_\_\_\_\_\_\_\_\_\_ (מספר רשיון \_\_\_\_\_\_)

מרח' \_\_\_\_\_\_\_\_\_\_\_\_\_\_, פתח תקוה \_\_\_\_\_

טל': \_\_\_\_\_\_\_\_-03, פקס: \_\_\_\_\_\_\_\_\_-03  
 דוא"ל: \_\_\_\_\_\_\_\_@gmail.com

**- נ ג ד -**

**הנתבעת: אלמונית**

ע"י

מרח'

**כתב - תביעה**

**חלק ראשון**

**סוג התביעה ונושאה:** נזקי גוף, רשלנות רפואית(סעיף 145 ברשימת סוג התביעה ונושאה לפי תקסד"א התשע"ט – 2018)

**שווי נושא התובענה:** לא קצוב

**סכום האגרה:** במעמד הגשת התביעה 726 ₪ בהתאם לתקנה 5 (פרט 35) לתוספת לתקנות בתי המשפט (אגרות), התשס"ז-2007.

**האם קיים הליך נוסף בבית משפט או בבית דין:** לא.

הזמנה לדין

אל הנתבעת:

הואיל והתובעת הגישה לבית משפט זה תובענה נגדך, כמפורט בכתב התביעה המצורף בזה, הינך מוזמנת להגיש כתב הגנה תוך מאה ועשרים (120) ימים מיום שהומצאה לך הזמנה זו. לתשומת לבך, אם לא תגישי כתב הגנה אזי לפי תקנה 130 לתקנות סדר הדין האזרחי, התשע"ט- 2018, תהא לתובעת הזכות לקבל פסק דין שלא בפניך.

**חלק שני**

**תיאור תמציתי של בעלי הדין**

1. התובעת, ילידת \_\_\_\_\_\_ בריאה עד מועד האירוע נשוא התביעה, תהא מיוצגת ע"י ב"כ כמפורט בכותרת. יפוי כוח מצורף **כנספח 1** לכתב התביעה, טופס ויתור על סודיות רפואית מצורף **כנספח 2** לכתב התביעה.
2. הנתבעת הינה הבעלים ו/או בעלת השליטה ו/או המחזיקה ו/או המנהלת של בית החולים \_\_\_\_\_\_\_\_\_\_\_\_\_(להלן: "**בית החולים")**, שם טופלה התובעת בכל הזמנים הרלוונטיים לתביעה, כפי שיתואר להלן, וכן מעבידתם ו/או מעסיקתם ו/או שולחתם של אנשי הצוות הרפואי שטיפלו בתובעת בכל הזמנים הרלוונטיים לתביעה זו.

**הסעד המבוקש**

1. בית המשפט הנכבד מתבקש לחייב את הנתבעת בתשלום סכום התביעה בגין נזקי הגוף שגרמה לתובעת בהתאם לראשי הנזק המפורטים בכתב תביעה זה לרבות פיצוי בגין כאב וסבל ואבדן הנאות החיים, הפסדי שכר לעבר ולעתיד, הפסדי הפנסיה והזכויות הסוציאליות הנלוות, עזרת צד שלישי לעבר ולעתיד, הוצאות רפואיות ואחרות לעבר ולעתיד, ו/או פגיעה באוטונומיה וכל נזק אחר שיוכח בבית המשפט הנכבד.
2. כמו כן, מתבקש בית המשפט הנכבד להורות לנתבעת לשלם הוצאות המשפט, לרבות אגרה, הוצאות חוות דעת ושכר טרחת עורך דין בתוספת מע"מ כחוק.

**תמצית העובדות הנחוצה לביסוסה של עילת התביעה ומתי היא נולדה**

1. בתאריך \_\_\_\_ פנתה התובעת לחדר המיון בבית החולים בשל צירים, בהיותה בשבוע 39 להריון.
2. לאחר שעות ארוכות במהלכן היתה התובעת כאובה מאוד ותשושה, היא הביעה את רצונה לקבל אפידורל. רק בסביבות השעה 9:00 בבוקר הוחתמה התובעת על טופס הסכמה לקבל אפידורל.
3. במהלך כל אותן שעות ארוכות בהן היתה התובעת בחדר לידה, היא סבלה מכאבים קשים ואמרה למיילדות שוב ושוב שקשה לה.
4. למחרת בשעות הבוקר החלה התובעת לרעוד ולהעלות חום וגם אז לא הגיע רופא לבדוק אותה, על אף בקשות חוזרות ונשנות שלה ושל בני משפחתה שהיו עימה בחדר הלידה.
5. משלא יכלה התובעת לשאת יותר את הכאבים, היא ביקשה להזעיק לחדר הלידה רופא לבדוק אותה.
6. רק אז הגיע הרופא. התובעת היתה כבר בלידה פעילה. בשעה 19:10 ילדה התובעת תינוק במשקל \_\_\_\_ גרם. לאחר הלידה, במהלכה לא בוצעה אפיזיוטומיה, התברר כי לתובעת נגרם קרע בפי הטבעת.
7. ממסמכי הלידה המצורפים כנספח....לכתב התביעה לא ברור מי ואיך תפר את הקרע.
8. לאחר הלידה, החלה התובעת לסבול לראשונה בחייה וסובלת עד היום מ-\_\_\_\_\_\_\_\_\_\_\_, התובעת תטען כי הקרע בפי הטבעת שלה לא אובחן נכון ובכל אופן לא טופל כנדרש, ומשכך נגרמה לה פגיעה בלתי הפיכה בסוגר שגרמה לה לנכות רפואית כירורגית בשיעור של % - לפי סעיף ....לתקנות המל"ל. המדובר בפגיעה חמורה אותה תיאלץ התובעת לסבול עד סוף ימיה, והיא אישה צעירה.
9. מסכת האירועים לעיל תיקרא מעתה: "**האירוע**".
10. התובעת תטען כי נזקיה נגרמו בעקבות רשלנותה ו/או חוסר זהירותה ו/או הפר חובות חקוקות מצד הנתבעת.
11. בנוסף תטען התובעת כי הנתבעת גרמה לה נזק ראייתי באי ניהול רשומה תקנית כמתחייב וכנהוג, כי הרישומים הרפואיים במקרה זה חסרים, ומשכך הנטל להוכיח כי לא התרשלה עובר אל שכמה של הנתבעת, נטל אותו לא תוכל הנתבעת להרים.
12. התובעת תטען כי בנסיבות הענין יש להחיל את סעיפים 38 ו – 41 לפקודת הנזיקין ולהעביר את נטל ההוכחה ו/או השכנוע כי נזקה לא נגרם באשמה אל כתפי הנתבעת, נטל אותו לא תוכל הנתבעת להרים.
13. התובעת תטען כי היא זכאית מהנתבעת גם לפיצוי בגין פגיעה באוטונומיה מאחר והנתבעת מנעה ממנה את ההסברים הנדרשים במצבה כפי שיפורט בהמשך.
14. התובעת תטען כי עילת תביעתה נולדה ביום \_\_\_\_\_\_\_\_\_\_\_\_\_\_ הוא היום בו נגרם לה הקרע בלידה.

**העובדות המקנות סמכות לבית המשפט**

1. לבית המשפט הנכבד הסמכות העניינית והמקומית לדון בתביעה, נוכח גובהה, מהותה ומקום עסקה של הנתבעת.

**חלק שלישי: פירוט העובדות והטענות**

1. עניינה של תביעה זו הינה נזק קשה ומיותר שנגרם לסוגר האנאלי של התובעת בעקבות לידה. מהלך הלידה ואופן קרות הנזק, לרבות התרשומת הרפואית הלקויה ממועד הלידה, מתוארים בחלק השני לעיל.
2. לאחר הלידה וכתוצאה מהתפירה הלקויה של הקרע שגרמה לפגם בלתי הפיך בסוגר החלה התובעת לסבול לראשונה בחייה וסובלת עד היום מבריחת גזים וצואה....
3. ......כתוצאה מרשלנות הנתבעת נותרה לתובעת נכות צמיתה בשיעור של לפי תקנה \_\_\_\_\_ לתקנות הביטוח הלאומי בגין אי שליטה על הסוגר האנאלי.

העברת הנטל

1. התובעת תטען, כי היא אינה יודעת ואינה יכולה לדעת את הנסיבות העובדתיות שגרמו למקרה אשר גרם לנזקיה, מאחר ונזקיה של התובעת נגרמו כתוצאה מרשלנות הנתבעת ו/או באמצעות בדיקות ו/או כלים ו/או מכשירים ו/או שיטות טיפול שלנתבעת השליטה המלאה עליהם, וכי נסיבות אלו מתיישבות יותר עם המסקנה שהנתבעת לא נקטה זהירות סבירה מאשר עם המסקנה שהיא נקטה זהירות סבירה.
2. התובעת תוסיף ותטען כי בנסיבות העניין חל הכלל של "הדבר מדבר בעדו", ו/או הכלל בדבר העברת נטל ההוכחה, הראיה והשכנוע שבפסיקה, בשל העדר ו/או חוסר ו/או ליקוי במסמכים רפואיים ו/או הכלל החל בעניינו של "דבר מסוכן" כמשמעותו בפקודת הנזיקין, ולפיכך יש להעביר את נטל ההוכחה, הראיה והשכנוע שהנתבעת לא גרמה באשמתה לנזקיה של התובעת, על הנתבעת.
3. התובעת תטען כי בנסיבות העניין חלים כללי הפסיקה בדבר העברת נטל הראיה במשפט ובמיוחד במשפט בגין רשלנות רפואית.

העוולות וחוות הדעת של המומחה

1. התובעת תטען כי הנזק נגרם לה כתוצאה מטיפול רשלני ובלתי מיומן שקיבלה במהלך הלידה של בנה ולאחריה אצל הנתבעת.
2. התובעת תטען כי אלמלא רשלנות הנתבעת ניתן היה למנוע את הנזק שנגרם לה.
3. התובעת מצרפת לכתב התביעה כחלק בלתי נפרד הימנו את חוות דעתו של פרופ' ...... כנספח .... לכתב התביעה.
4. בחוות דעתו מציין המומחה כי .....
5. התובעת תטען, כי התנהלות הנתבעת בטיפול בה הייתה שגויה ורשלנית.
6. התובעת תטען, כי רשלנותה של הנתבעת בטיפול בה מקימה כלפיה חבות בנזיקין.
7. התובעת תטען, כי לו היה הצוות הרפואי של הנתבעת מטפל בה כנדרש היה נמנע נזקה.....
8. התובעת תטען, כי הנתבעת הפרה כלפיה את חובת הזהירות מקום בו רופאיה לא הסבירו לה על האפשרויות השונות לתיקון הקרע ועל הסיבוכים ומנעו ממנה בכך לקבל את הטיפול האופטימלי במצבה שהיה מונע את נזקה. בכך ביצעו עובדי הנתבעת כלפי התובעת את עוולת הרשלנות באי מתן הסבר ופגיעה באוטונומיה, בגינם עליהם לפצותה בנפרד ובמצטבר לשאר העילות הנטענות בתביעה.
9. התובעת תטען, כי הנתבעת הפרה כלפיה את ההסכם המפורש או מכללא בדבר מתן טיפול נאות, סביר ומקובל, ועל כן עליה לפצותה על מלוא נזקיה על פי פקודת הנזיקין ו/או דיני החוזים או כל דין רלוונטי אחר.
10. התובעת תטען, כי במעשיה ו/או במחדליה של הנתבעת הופרו כלפיה חובות חקוקות המנויות בין היתר בחוק זכויות החולה, התשנ"ו- 1996, פקודת הרופאים (נוסח חדש), התשל"ז- 1976, חוק החוזים, התשל"ג- 1973, חוזר מנהל הרפואה ופקודת הנזיקין, וכן בוצעו בה עוולות של הפר חובות חקוקות בניגוד לסעיף 63 לפקודת הנזיקין (נוסח חדש).
11. התובעת תטען, כי האירוע אירע בעקבות רשלנותם ו/או חוסר מיומנותם ו/או הפר חובותיהם על פי חוק של הנתבעת ו/או עובדיה ו/או שלוחיה אשר על מעשיהם ו/או מחדליהם היא אחראית באחריות ישירה ו/או שילוחית וזאת, בין היתר, כמפורט להלן:
    1. לא בדקו את התובעת על אף בקשותיה החוזרות ונשנות ו/או לא ניהלו את הלידה כנדרש בנסיבות העניין ובכך גרמו לה לנזק מיותר לסוגר. ו/או;
    2. לא נתנו לתובעת את הטיפול המתאים במצבה. ו/או;
    3. רופאי הנתבעת שיילדו את התובעת ו/או שתפרו לה את הקרע בסוגרים היו בלתי מיומנים ו/או רשלניים. ו/או;
    4. וכן הלאה ....

**הנזק**

1. התובעת תאלץ לחיות עם תוצאות הנזק שנגרם לה כל ימי חייה. מאז האירוע חיה התובעת בתחושה שנזקה יכול היה להימנע אלמלא רשלנותה של הנתבעת.
2. עובר לאירוע נשוא התובענה, הייתה התובעת בריאה, ניהלה אורח חיים פעיל ולא סבלה מכל מגבלה פיזית שעלולה הייתה לפגוע בתפקודה וביכולתה להמשיך לעבוד ולהשתכר לפרנסתה ובפוטנציאל עתידי להשביח את שכרה.
3. בעקבות האירוע השתנו חיי התובעת מקצה לקצה והיא חיה את הנכות שנגרמה לה יום יום.
4. התובעת סובלת בעקבות הקרע שנגרם לה ואי תיקונו במועד וכנדרש מבריחת גזים וצואה וכן מ...
5. כתוצאה מהאירוע נשוא התביעה משתמשת התובעת בפדים 24 שעות ביממה.
6. בעקבות האירוע נגרמו לתובעת כאב וסבל בשיעור ניכר ופגיעה בלתי הפיכה בהנאות החיים.
7. כתוצאה מהאירוע נגרמו לתובעת הפסדי שכר, וכושר השתכרותה נפגע, כמו גם זכויותיה הסוציאליות.
8. כתוצאה מהאירוע ובעקבותיו נזקקת התובעת לעזרת צד שלישי, וכך יהיה גם בעתיד.
9. כתוצאה מהאירוע נגרמו לתובעת הוצאות רפואיות ופארא רפואיות, ויגרמו לה הוצאות גם בעתיד.
10. התובעת תטען כי על הנתבעת לפצותה עבור מלוא נזקיה לפי הפרוט דלהלן:

**נזק מיוחד:**

* 1. הוצאות עבור טיפולים רפואיים, פארא-רפואיים,

טיפולים פסיכולוגים, תרופות

והתייעצויות עם רופאים- 40,000 ₪

* 1. הוצאות בגין פדים- 30,000 ₪
  2. הוצאות נסיעות לטיפולים- 10,000 ₪
  3. עזרת צד ג' לעבר- 20,000 ₪
  4. הפסדי שכר של התובעת - 50,000 ₪

**סך הכל נזק מיוחד 150,000 ₪**

**נזק כללי:**

1. אובדן כושר השתכרות בעתיד.
2. אובדן זכויות סוציאליות ופנסיה.
3. הוצאות עבור עזרת הזולת לעתיד.
4. הוצאות רפואיות ופארא רפואיות .
5. הוצאות בגין פדים.
6. הוצאות נסיעה מוגברות לטיפולים בעתיד.
7. כאב וסבל
8. פגיעה באוטונומיה.
9. לחילופין, ומבלי לגרוע מכלליות האמור לעיל תטען התובעת כי הינה זכאית לפיצוי מהנתבעת, על מלוא נזקיה בכל פריט ו/או אב נזק, על פי חלוקה כלשהי לפי קביעת בית המשפט הנכבד.
10. התובעת שומרת על זכותה להגיש תיעוד רפואי ומסמכים נוספים לתמיכה בטענותיה.
11. לבית משפט נכבד זה הסמכות העניינית והמקומית לדון בתביעה.

אשר על כן מתבקש כב' בית המשפט להזמין את הנתבעת לדין ולחייבה לשלם לתובעת את נזקיה המיוחדים והכלליים, כפי שיוכחו ויקבעו על ידי כב' בית המשפט, בתוספת הוצאות משפט ושכר טרחת עו"ד ומע"מ ובתוספת הצמדה וריבית מיום הגשת התביעה ו/או מיום מתן פסק הדין, לפי העניין, ועד ליום התשלום בפועל.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_ , עו"ד**

**ב"כ התובעת**